**Vejledning til ”Oplysningsskema vedrørende følgeerhverv” til følgeerhverv til minkvirksomheder**

Indhold

[1. Indledning 2](#_Toc121468939)

[1.1 Grundlaget for ansøgning om kompensation til følgeerhverv 2](#_Toc121468940)

[1.2 Overblik over de forskellige ordninger 2](#_Toc121468941)

[1.3 Hvilke virksomheder kan modtage kompensation? 3](#_Toc121468942)

[2. Vejledning til de enkelte indtastningsfelter i oplysningsskemaet 4](#_Toc121468943)

[3. Generelle retningslinjer for indtastning i oplysningsskemaet 5](#_Toc121468944)

[4. Udfyldelse af basisoplysninger 6](#_Toc121468945)

[4.1 Generelt om fanen 6](#_Toc121468946)

[4.2 Vejledning til de enkelte felter i basisoplysninger 6](#_Toc121468947)

[5. udfyldelse af Virksomhedsbeskrivelse 10](#_Toc121468948)

[5.1 Generelt om fanen 10](#_Toc121468949)

[5.2 Sondring mellem kompensationsberettiget minkrelateret virksomhed, kompensationsberettiget ikke-minkrelateret virksomhed og ikke-kompensationsberettiget virksomhed 11](#_Toc121468950)

[5.3 Vejledning til de enkelte felter i virksomhedsbeskrivelse 11](#_Toc121468951)

[6. udfyldelse af Resultatopgørelse og balance 14](#_Toc121468952)

[6.1 Generelt om fanen 14](#_Toc121468953)

[6.2 Regnskabsoplysninger for 2016-2020 15](#_Toc121468954)

[6.3 Sondring mellem kompensationsberettiget minkrelateret virksomhed, kompensationsberettiget ikke-minkrelateret virksomhed og ikke-kompensationsberettiget virksomhed 16](#_Toc121468955)

[6.4 Vejledning til de enkelte felter i resultatopgørelse og balance 17](#_Toc121468956)

[7. Udfyldelse af anlægskartotek 24](#_Toc121468957)

[7.1 Generelt om fanen 24](#_Toc121468958)

[7.2 Vejledning til de enkelte felter i anlægskartotek 24](#_Toc121468959)

[8. Udfyldelse af Rettighedshavere 26](#_Toc121468960)

[8.1 Generelt om fanen 26](#_Toc121468961)

[8.2 Vejledning til de enkelte felter i rettighedshavere 26](#_Toc121468962)

[9. udfyldelse af varelager 27](#_Toc121468963)

[9.1 Generelt om fanen 27](#_Toc121468964)

[9.2 Vejledning til de enkelte felter i varelager 27](#_Toc121468965)

[Bilag 1: Oversigt over nødvendig information, der skal medsendes til erstatnings- og taksationskommissionen 30](#_Toc121468966)

[Bilag 2: Vejledning for virksomheder som udelukkende har aktivitet relateret til udlejning af stald- og burkapacitet 31](#_Toc121468967)

*Version 02.02, senest redigeret den 8. februar 2025.*

# Indledning

## Grundlaget for ansøgning om kompensation til følgeerhverv

Kompensation til følgeerhverv er reguleret i bekendtgørelse nr. 2463 af 11. december 2021 om fuldstændig erstatning og kompensation til minkvirksomheder og fuldstændig kompensation til følgeerhverv til minkvirksomheder som følge af det midlertidige forbud mod hold af mink med senere ændringer (“bekendtgørelsen”).

Det følger af bekendtgørelsens § 18, stk. 2, at følgeerhverv skal udfylde og indsende ”Oplysningsskema vedrørende følgeerhverv” til erstatnings- og taksationskommissionen sammen med en erklæring fra en godkendt revisor i henhold til en af Ministeriet for Fødevarer, Landbrug og Fiskeri eller Trafikstyrelsen udarbejdet revisorinstruks.

Nærværende vejledning knytter sig til ”Oplysningsskema til følgeerhverv” til brug for følgeerhverv til minkvirksomheder, der skal have opgjort fuldstændig kompensation efter bekendtgørelsens §§ 13-15. Ved udfyldelse af oplysningsskemaet tilvejebringes oplysninger til brug for sagsbehandlingen af ansøgning om kompensation ved permanent nedlukning af minkrelateret virksomhed, der ikke kan omstilles til anden virksomhed, og kompensation for nedlukning af ikke-minkrelateret virksomhed, der ikke på rimelig måde kan omstilles eller videreføres som selvstændig virksomhed.

Udover nærværende vejledning er også udarbejdet en instruks til revisor, der skal gennemgå indtastningerne.

## Overblik over de forskellige ordninger

Der findes følgende forskellige ordninger for erstatning og kompensation til minkvirksomheder og kompensation til følgeerhverv:

|  |  |  |  |
| --- | --- | --- | --- |
| **Nr.** | **Oplysningsskema** | **Anvendelsesområde** | **Regelgrundlag** |
| 1 | Oplysningsskema vedrørende minkvirksomhed (den skematiske model) | Minkvirksomheder med egenproduktion af mink i 2020 kan anmode om en erstatningsopgørelse efter “den skematiske model” i bekendtgørelsens §§ 4-10. | § 2, nr. 1, litra a-c§§ 4-10§ 12 |
| 2 | Oplysningsskema vedrørende minkvirksomhed (model for principper for opgørelse af ekspropriationserstatning) | Følgende virksomheder skal benytte skemaet:* Minkvirksomheder med egenproduktion af mink i 2020, der ikke ønsker at benytte den “skematiske model”.
* Minkvirksomheder uden produktion i 2020.
* Minkvirksomheder uden produktion i 2020, som har disponeret og gennemført konkrete tiltag til opstart af produktion i 2020 eller 2021.

Erstatningsmodellen er baseret på en individuel vurdering af værdien af virksomheden efter principper, der gælder for opgørelse af ekspropriationserstatning.  | § 2, nr. 1, litra a-c§ 11, jf. § 3, stk. 2§ 11§ 12 |
| 3 | Oplysningsskema vedrørende følgeerhverv | Følgende virksomheder skal benytte skemaet:* Følgeerhverv til minkvirksomheder

**Nærværende vejledning er relateret til oplysningsskemaet vedrørende følgeerhverv.**Oplysningsskemaet til følgeerhverv dækker desuden virksomhedens begæring om kompensation for permanent nedlukning af ikke-minkrelateret virksomhed, jf. bekendtgørelsens § 15. Kompensationsmodellen er baseret på en individuel vurdering af værdien af virksomheden efter de principper, der gælder for opgørelse af ekspropriationserstatning. | § 2, nr. 2, litra a-e§§ 13-15 |

## Hvilke virksomheder kan modtage kompensation?

Følgeerhverv til minkvirksomheder kan modtage fuldstændig kompensation ved permanent nedlukning af minkrelateret virksomhed ud fra en vurdering af værdien af virksomheden opgjort efter de principper, der gælder for opgørelse af ekspropriationserstatning, jf. bekendtgørelsens § 14, stk. 1.

I bekendtgørelsens § 2, nr. 2, litra a-e, er følgeerhverv til minkvirksomheder defineret som:

1. *Dansk Pelsdyravlerforening a.m.b.a.*
2. *Udlejning af stald- og burkapacitet til minkproduktion i Danmark, eller pelserier, som betjener minkproduktion i Danmark, der har været i drift frem til den 4. november 2020.*
3. *Udlejning af stald- og burkapacitet til minkproduktion i Danmark, eller pelserier, som betjener minkproduktion i Danmark, som er ophørt i perioden fra den 15. juni 2020 til den 4. november 2020.*
4. *Enhver virksomhed ejet af en fysisk eller juridisk person, der har været i drift frem til den 4. november 2020, og hvor mindst halvdelen af omsætningen, indtjening før renter, afskrivninger og skat (EBITDA) eller varelageret i perioden 2017-2019 eller hertil svarende forskudte regnskabsår hidrørte fra virksomhed rettet mod minkproduktion i Danmark.*
5. *Enhver virksomhed ejet af en fysisk eller juridisk person, som er ophørt i perioden fra den 15. juni 2020 til den 4. november 2020, og hvor mindst halvdelen af omsætningen, indtjening før renter, afskrivninger og skat (EBITDA) eller varelageret i perioden 2017-2019 eller hertil svarende forskudte regnskabsår hidrørte fra virksomhed rettet mod minkproduktion i Danmark.*

Definitionen af følgeerhverv går på følgeerhvervsvirksomheden som samlet virksomhed opgjort pr. CVR-nummer, således som virksomheden var organiseret den 4. november 2020. Uanset om virksomheden er organiseret som personligt ejet virksomhed eller i selskabsform, vil virksomheden være registreret i statens centrale virksomhedsregister ved et CVR-nummer, og det er derfor dette, som bruges til at identificere virksomheden. Virksomheder med egenproduktion af mink, som også har drevet accessorisk virksomhed i form af udlejning af stald- og burkapacitet, eller anden minkspecifik accessorisk virksomhed som f.eks. pelsning for tredjemand, i samme virksomhed som minkproduktionen, skal behandles efter regler om erstatning og kompensation til minkvirksomheder i kapitel 2-4 i nedlukningsbekendtgørelsen.

Det er en forudsætning for tildeling af kompensation, at følgeerhvervets minkrelaterede virksomhed ikke umiddelbart kan omstilles til anden aktivitet, jf. bekendtgørelsens § 14, stk. 2. Dansk Pelsdyravlerforening a.m.b.a. er dog ikke omfattet af kravet om, at den minkrelaterede virksomhed ikke umiddelbart kan omstilles til anden virksomhed.

Udover kompensation for minkrelateret virksomhed, kan følgeerhverv anmode om kompensation ved permanent nedlukning af ikke-minkrelateret virksomhed, som ikke på rimelig måde kan omstilles eller videreføres som selvstændig virksomhed, jf. bekendtgørelsens § 15. Følgeerhverv, som også har ikke-minkrelateret virksomhed, som ikke på rimelig måde kan omstilles eller videreføres som selvstændig virksomhed, kan anvende “Oplysningsskema vedrørende følgeerhverv” ved anmodning om kompensation.

Formålet med oplysningsskemaet er på en systematisk måde at indsamle relevante oplysninger til brug for erstatnings- og taksationskommissionens arbejde.

# Vejledning til de enkelte indtastningsfelter i oplysningsskemaet

Oplysningsskemaet består af en række forskellige excel-ark, der skal udfyldes, for at der kan foretages en opgørelse af kompensationen. Det består af følgende ark:

* **Basisoplysninger:** Her indtastes generelle virksomhedsoplysninger mv. (omtalt nærmere i afsnit 4).
* **Virksomhedsbeskrivelse:** Her indtastes oplysninger vedrørende virksomhedens aktiviteter og eventuelle omstillingsomkostninger relateret til ikke-minkrelateret virksomhed (omtalt nærmere i afsnit 5).
* **Resultatopgørelse og balance:** Her indtastes historiske indtægter og omkostninger samt balanceposter for perioden 2016-2020 (omtalt nærmere i afsnit 6).
* **Anlægskartotek:** Her indtastes oplysninger om de enkelte anlægsaktiver (omtalt nærmere i afsnit 7).
* **Rettighedshavere:** Her indtastes oplysninger om panthavere mv. vedrørende selskabets aktiver (omtalt nærmere i afsnit 8).
* **Varelager:** Her indtastes oplysninger om virksomhedens varelager (omtalt nærmere i afsnit 9).

# Generelle retningslinjer for indtastning i oplysningsskemaet

De enkelte indtastningsfelter er markeret med gul farve. Hvide felter er låste felter, der indeholder beregninger eller forklaringer til, hvad indtastningsfeltet skal indeholde. De indtastede oplysninger kan være tal såvel som bogstaver/beskrivelser. Felterne er fastdefinerede, så der f.eks. ikke kan indtastes tekst i tal-felter.

Bemærk, at visse rækker og kolonner som udgangspunkt er skjulte af hensyn til overskueligheden. Disse kan vises/skjules ved at klikke på +/- til venstre for rækkenumrene henholdsvis ovenfor kolonnebogstaverne. For at benytte fold-ud listen skal der trykkes "enable content" ("aktivér indhold") og "enable macros" ("aktivér makroer").

Bemærk, at ved udfyldelse af oplysningsskemaet er det vigtigt at ctrl x eller klip-funktionen ikke anvendes, da den bagvedliggende beregning for opgørelse af erstatning afhænger af, at indtastningsceller ikke flyttes eller på andre måder ændres andet end ved indtastning af relevante værdier.

Tallene skal indtastes i DKK (eller styk mv.), men ikke i f.eks. TDKK. Alle finansielle oplysninger angives med positivt fortegn, dvs. at både indtægter og omkostninger angives med positivt fortegn.

Hvor det findes nødvendigt, er der indsat felter til at kommentere indtastningen, f.eks. hvis der knytter sig særlige forudsætninger til indtastningen. Alternativt kan man indsætte kommentarer til de enkelte indtastningsceller ved at højreklikke på en celle, og vælge ”New Comment” (”Ny kommentar”).

De indtastede oplysninger skal dække al aktivitet i det enkelte CVR-nummer.

Det bemærkes, at oplysningsskemaet ikke nødvendigvis indeholder al relevant information nødvendig for kompensationsopgørelsen. Eventuelle yderligere relevante informationer f.eks. relateret til oplysninger vedrørende indtægter fra kompensationsberettiget virksomhed efter 4. november 2020 (§ 26) vil blive efterspurgt efterfølgende.

Det bemærkes ydermere, at såfremt der vedhæftes bilag, som understøtter oplysninger i oplysningsskemaet, bedes der anføres bilagsreferencer og -nr. i kommentarfeltet til højre for indtastningsfelterne.

# Udfyldelse af basisoplysninger

## Generelt om fanen

I dette ark skal indtastes en række generelle oplysninger, som er grundlæggende for udfyldelsen af de resterende ark i oplysningsskemaet.

Det bemærkes, at alle poster i arket “Basisoplysninger” på nær kommentarfelter skal udfyldes. Dog skal regnskabsoplysninger i sektion 2 Adgangskriterier (§ 2) ikke udfyldes af Dansk Pelsdyravlerforening a.m.b.a., virksomhed med udlejning af stald- og burkapacitet eller pelserier. Er der derudover felter, som står tomme, vil oplysningsskemaet blive returneret.

## Vejledning til de enkelte felter i basisoplysninger

Indholdet i arket “Basisoplysninger” er inddelt i følgende sektioner:

1. Generelle virksomhedsoplysninger (§ 2)
2. Adgangskriterier (§ 2)
3. Anlægskartotek og rettighedshavere
4. Øvrige kommentarer

|  |  |
| --- | --- |
| **Tekst** | **Vejledning** |
| **1) Generelle virksomhedsoplysninger (§ 2)** |
| Angiv datoen for udfyldelse af dette skema | Dato angives som dd-mm-åååå. |
| Generel virksomhedsbeskrivelse | Beskriv virksomheden i sin helhed, herunder dens primære aktiviteter og indtægtskilder.Beskriv også virksomhedens livsforløb i korte træk - hvordan har udviklingen været de seneste år i forhold til omsætning, overskud, kapacitet, antal medarbejdere og væsentlige investeringer.Er ejerskabet skiftet de senere år, så beskriv dette, herunder hvilken betydning har det haft. |
| Virksomhedsnavn | Her angives virksomhedens navn ifølge CVR-registret. |
| Opstartsår for virksomheden | Dvs. første regnskabsår, hvor man er opstartet med minkrelateret virksomhed (uanset om virksomheden er omdannet til selskab undervejs eller fusioneret med anden virksomhed). Det indebærer, at såfremt virksomheden eksempelvis er startet i 2000 og omdannet til et selskab i 2012, så angives år 2000 som startåret. |
| Udarbejdes der årsregnskab efter årsregnskabsloven? | Når der svares ja, så anvendes dette typisk som grundlag i besvarelsen.Udarbejdes ikke årsregnskab, skal en del af de krævede oplysninger udledes af bogføringen og eventuelt bearbejdes nærmere. Alternativt vil det være muligt at benytte skatteregnskabet. |
| Hvis nej - angiv virksomhedens regnskabsgrundlag | Såfremt der ikke udarbejdes årsregnskab efter årsregnskabsloven, jf. foregående spørgsmål, vil der normalt foreligge et andet driftsøkonomisk regnskab eller en udskrift fra bogføringen. Såfremt virksomheden heller ikke udarbejder driftsøkonomiske regnskaber eller andre regnskaber af tilsvarende karakter, og det af den årsag er umuligt eller meget vanskeligt at udlede sådanne tal direkte af bogføringen, vil det være acceptabelt at basere tallene på skatteregnskabet med de nødvendige justeringer. |
| Er det anvendte regnskab forsynet med en revisorerklæring? | Her anføres - for hvert af regnskabsårene for 2016 til 2020 - om det regnskab, der anvendes som grundlag for oplysningsskemaet, indeholder en revisorerklæring om revision, udvidet gennemgang, review, assistance eller ingen erklæring.Såfremt virksomheden vælger at udfylde tal for regnskabsårene 2010-2015, skal oplysninger vedr. disse år ligeledes anføres. De relevante rækker vises/skjules ved at klikke på +/- til venstre for rækkenumrene. |
| Angiv datoen for regnskabsårets afslutning | Her angives afslutningsdatoen, f.eks. 31. december.I sjældne tilfælde kan senest aflagte årsregnskab overstige en periode på 12 måneder, f.eks. i forbindelse med opstart af selskab. Ved omlægning af regnskabsår kan der også være tilfælde, hvor seneste regnskabsår udgør mindre end 12 måneder.Afviger seneste regnskab fra det valgte regnskabsår (f.eks. hvis seneste regnskabsår er længere eller kortere end 12 måneder), skal det beskrives som en del af den generelle virksomhedsbeskrivelse. Se i øvrigt vejledningen ovenfor vedrørende valg af regnskab, der skal ligge til grund for indtastningen af regnskabstal. |
| Selskabsform | Her oplyses, om virksomheden er drevet i ApS, A/S, I/S-form, enkeltmandsvirksomhed eller anden form.Er der tale om en virksomhed, der drives af flere i personligt regi, angives “I/S” for interessentskab. |
| CVR-nr. | Her anføres virksomhedens CVR-nr. |

|  |  |
| --- | --- |
| **Tekst** | **Vejledning** |
| **2) Adgangskriterier (§ 2)** |
| De nedenfor gengivne adgangskriterier er indsat af hensyn til Minksekretariatets behandling af sagen.De enkelte felter er lavet som faste valg i indtastningen.Når der henvises til “selskab”, menes der den pågældende virksomhed. Det er således ikke nødvendigvis et aktie- eller anpartsselskab. |
| **Virksomhedskategorier**Nedlukningsbekendtgørelsen fastsætter regler om fuldstændig kompensation til følgeerhverv til minkvirksomheder. Definitionen af følgeerhverv til minkvirksomheder fremgår af nedlukningsbekendtgørelsens § 2, nr. 2, litra a-e.Angiv, hvorvidt virksomheden hører til kategorien. Vælg ja eller nej. |
| 1. Dansk Pelsdyravlerforening a.m.b.a. | Vælg ja eller nej. |
| 2. Udlejning af stald- og burkapacitet til minkproduktion i Danmark | Vælg ja eller nej. |
| 3. Pelserier, som betjener minkproduktion i Danmark | Vælg ja eller nej. |
| 4. Enhver virksomhed, ejer af en fysisk eller juridisk person, hvor mindst halvdelen af omsætningen, indtjening før renter, afskrivninger og skat (EBITDA) eller varelageret i perioden 2017-2019 eller hertil svarende forskudte regnskabsår hidrørte fra virksomhed rettet mod minkproduktion i Danmark. | Vælg ja eller nej. |
| **Kriterier vedrørende omsætning, EBITDA og varelager (tillægsoplysninger vedrørende virksomheder omfattet af punkt 4 ovenfor)**Virksomheder, som ikke er Dansk Pelsdyravlerforening a.m.b.a., virksomhed med udlejning af stald- og burkapacitet eller pelseri, er kun kompensationsberettiget, hvis virksomheden opfylder mindst ét af kriterierne vedrørende omsætning, EBITDA eller varelager rettet mod minkproduktion i Danmark. Bemærk, at de indtastede regnskabsoplysninger skal være konsistente med oplysninger, der vil blive indtastet i "Resultatopgørelse og balance". Der vil blive foretaget en kontrol af overensstemmelsen mellem oplysningerne. |
| *Omsætning* |
| Total | Angiv virksomhedens totale omsætning i perioden regnskabsårene 2017-2019. |
| Heraf rettet mod minkproduktion i DK | Angiv virksomhedens omsætning, der er rettet mod minkproduktion i Danmark i perioden regnskabsårene 2017-2019. |
| Andel, minkrelateret | *Beregnes automatisk.* |
| *EBITDA* |
| Total | Angiv virksomhedens totale EBITDA i perioden 2017-2019. |
| Heraf rettet mod minkproduktion i DK | Angiv EBITDA for den del af virksomhedens aktivitet, der er rettet mod minkproduktion i Danmark i perioden regnskabsårene 2017-2019. |
| Andel, minkrelateret | *Beregnes automatisk.* |
| *Varelager* |
| Total | Angiv virksomhedens totale varelager ved regnskabsårets afslutning for regnskabsårene 2017-2019. |
| Heraf rettet mod minkproduktion i DK | Angiv varelageret ved regnskabsårets afslutning for den del af virksomhedens aktivitet, der er rettet mod minkproduktion i DK for regnskabsårene 2017-2019. |
| Andel, minkrelateret | *Beregnes automatisk.* |
| Kontrol | Andelen af omsætningen, EBITDA og varelageret, der er rettet mod minkproduktion i Danmark, kan ikke overstige 100%. Hvis kontrolcellen viser "Fejl" bør de indtastede tal kontrolleres.Bemærk, givet ingen af de tre ovenstående kriterier er opfyldt, vil en kommentar blive vist. Viser virksomhedens indtastning af oplysninger, at virksomheden ikke er kompensationsberettiget, anbefales virksomheden at kontakte Minksekretariatet før virksomheden færdiggør udfyldelse af hele oplysningsskemaet.*Beregnes automatisk.* |
| Kommentarer til opgørelsen varelager | Her kan det oplyses, såfremt varelageret ultimo regnskabsåret ikke vurderes at give et retvisende billede af følgeerhvervsvirksomhedens lagerbinding. |
| **Aktivitet**For at en følgeerhvervsvirksomhed er kompensationsberettiget, er det en forudsætning, at virksomheden har været i drift frem til den 4. november 2020, eller at virksomheden er ophørt i perioden den 15. juni 2020 til den 4. november 2020. Dette krav gælder dog ikke for Dansk Pelsdyravlerforening a.m.b.a.. |
| Har virksomheden været i drift frem til d. 4. november 2020? | Vælg ja eller nej. |
| Er virksomheden ophørt i perioden den 15. juni 2020 til den 4. november 2020? | Vælg ja eller nej. |

|  |  |
| --- | --- |
| **Tekst** | **Vejledning** |
| **3) Anlægskartotek og rettighedshavere** |
| I sektionen skal der angives, om aktiverne er 100% ejet, samt hvorvidt der er parter, som har pant eller andre rettigheder til virksomhedens aktiver. Formålet med dette er at mindske behovet for indtastninger i de enkelte ark. |
| Her angives, hvorvidt alle anlægsaktiver er 100% ejet | Såfremt et eller flere aktiver er lejet eller leaset, vælges "Nej". |
| *I fanen "Anlægskartotek" udfyldes specifikationer for samtlige kompensationsberettigede anlægsaktiver.* |
| Her angives, hvorvidt virksomheden har rettighedshavere med rettigheder over kompensationsberettigede anlægsaktiver | I det omfang, der er parter, som har pant eller andre rettigheder i virksomhedens aktiver, skal fanen "Rettighedshavere" anvendes til at oplyse om, hvilke rettigheder tredjemand har til de enkelte aktiver. Hvis virksomheden ingen rettighedshavere har, vælges "Nej", og fanen "Rettighedshavere" skal derfor ikke udfyldes. |
| *Hvis der er valgt ”Ja” i ovenstående felt, bedes der i fanen 'Rettighedshavere' specificeres for hvert aktiv, hvor det er relevant, eventuelle rettighedshavere inkl. prioritetsstilling.**Hvis der er valgt ”Nej” skal fanen 'Rettighedshavere' ikke udfyldes.* |

|  |  |
| --- | --- |
| **Tekst** | **Vejledning** |
| **4) Øvrige kommentarer** |
| Her kan anføres de eventuelle ekstra oplysninger, som virksomheden finder relevante - og som ikke kommer til udtryk ved udfyldelse af skemaet.Eksempler på forhold, der kan være relevante at kommentere på, er hvis man har et særligt højt omkostningsniveau, store engangsindtægter, eller hvis virksomheden har immaterielle anlægsaktiver som f.eks. udviklingsprojekter.Relevant dokumentation skal vedlægges. |

# udfyldelse af Virksomhedsbeskrivelse

## Generelt om fanen

I fanen ”Virksomhedsbeskrivelse” indtastes oplysninger vedrørende virksomhedens aktiviteter og eventuelle omstillingsomkostninger relateret til ikke-minkrelateret virksomhed.

## Sondring mellem kompensationsberettiget minkrelateret virksomhed, kompensationsberettiget ikke-minkrelateret virksomhed og ikke-kompensationsberettiget virksomhed

Ved indtastning af oplysninger i oplysningsskemaet skal der sondres mellem kompensationsberettiget minkrelateret virksomhed, kompensationsberettiget ikke-minkrelateret virksomhed og ikke-kompensationsberettiget virksomhed. Oplysninger vedrørende ikke-kompensationsberettiget virksomhed efterspørges for at sikre, at der kan foretages afstemning til de totale regnskabstal mv.

Der er tale om følgende former for virksomhed:

|  |  |
| --- | --- |
|  | **Kompensationsberettigelse** |
| **Minkrelateret virksomhed (§ 14)** | Kompensation kan søges ved udfyldelse af nærværende indtastningsskema, hvis virksomheden ikke kan omstilles. |
| **Ikke-minkrelateret virksomhed inden for samme CVR-nummer (§ 15)** | Hvis den ikke-minkrelaterede virksomhed ikke kan omstilles eller videreføres som selvstændig virksomhed, kan der søges om kompensation ved udfyldelse af nærværende indtastningsskema.Kan aktiviteten omstilles, er virksomhedsaktiviteten at anse som “ikke-kompensationsberettiget”, og der beregnes derfor ikke kompensation herfor. |

Fuldstændig kompensation til følgeerhverv ved permanent nedlukning af minkrelateret virksomhed opgøres som værdien af denne virksomhed før den 4. november 2020 efter de principper, der gælder for opgørelse af ekspropriationserstatning. Kompensation for ikke-minkrelateret virksomhed, der ikke kan omstilles eller videreføres som selvstændig virksomhed, opgøres ligeledes efter de principper, der gælder for opgørelse af ekspropriationserstatning. Der ydes ikke kompensation for ikke-minkrelateret virksomhed, som kan omstilles til anden aktivitet eller videreføres som selvstændig virksomhed ("ikke-kompensationsberettiget virksomhed").

Hvis virksomheden oplyser indtægter og omkostninger mv. for ikke-minkrelateret virksomhed i oplysningsskemaets felter vedrørende kompensationsberettiget virksomhed, skal der i punkt 2 i arket “Virksomhedsbeskrivelse” redegøres udførligt for, hvorfor virksomheden er berettiget til kompensation for den ikke-minkrelaterede virksomhed.

Oplysninger om de 5 største leverandører (punkt 3) og 5 største kunder (punkt 4) skal ikke udfyldes af virksomhed med udlejning af stald- og burkapacitet.

## Vejledning til de enkelte felter i virksomhedsbeskrivelse

|  |  |
| --- | --- |
| **Tekst** | **Vejledning** |
| **Kompensationsberettiget minkrelateret virksomhed (§ 14)** |
| 1) Beskriv virksomhedens minkrelaterede produkter, forretningsmodel, produktionsmodel og aktiver anvendt til produktionen. | Formålet med beskrivelsen er at få et overblik over, hvilke aktiviteter, der anses som tilhørende den kompensationsberettigede minkrelaterede virksomhed, herunder de relative størrelser af forretningsområderne. Som en del af beskrivelsen vil man med fordel kunne give nogle hovedtal for omsætning, resultater og anlægsaktiver. |
| 2) Beskrivelse af forventninger til fremtiden pr. 4. november 2020. | Formålet er at få et indtryk af, om virksomheden var i vækst, forberedte sig på vækst, forventede nogenlunde konstant produktion sammenlignet med tidligere – eller evt. var under afvikling. |
| 3) Såfremt de 5 største leverandører samlet udgør mere end 50% af vareforbruget for minkrelateret virksomhed i 2019 eller 2020, skal leverandørerne oplyses (med angivelse af andel af vareforbrug for hvert af årene 2019 og 2020). | Formålet er at få overblik over, om der eventuelt er afhængighed af bestemte leverandører. |
| 4) Såfremt de 5 største kunder samlet bidrager med mere end 50% af den samlede omsætning for minkrelateret virksomhed i 2019 eller 2020, skal kunderne oplyses (med angivelse af andel af omsætning for hvert af årene 2019 og 2020). | Formålet er at få overblik over, om der eventuelt er afhængighed af bestemte kunder. |
| 5) Angiv særligt væsentlige forpligtelser, som påhviler virksomheden. | Der kan her f.eks. være tale om retssager, skattesager og/eller erstatningskrav mod virksomheden. Sådanne forpligtelser skal dokumenteres. Det skal også nævnes, om der er foretaget hensættelse til de pågældende forpligtelser, eventuelt afsat som gæld, eller om de anses som eventualforpligtelser. |
| 6) Angiv evt. relevante miljøgodkendelser og -tilladelser | Det er en forudsætning for at få tildelt og udbetalt kompensation, at der har været de relevante tilladelser og godkendelser m.v. til den virksomhed, som søges kompenseret. Det vil f.eks. kunne omfatte påkrævede tilladelser og godkendelser efter miljøbeskyttelsesloven samt eventuelle særtilladelser, herunder efter biproduktforordningen, TSE-forordningen, foderhygiejneforordningen mv. Virksomheden skal være i overensstemmelse med de påkrævede tilladelser og godkendelser den 4. november 2020.Virksomheden skal dokumentere relevante tilladelser i forhold til den virksomhed, som ønskes kompenseret, og kun tilladelser, der har betydning for, at selve produktionen er lovlig. Der er ikke et krav om, at andre tilladelseskrav mv. påses. Der henvises til Ministeriet for Fødevarer, Landbrug og Fiskeris vejledning til bekendtgørelsen. |
| 7) Angiv gensidigt bebyrdende aftaler. | Der er her tale om gensidigt bebyrdende aftaler, der ikke kan annulleres, f.eks. anskaffelse af anlægsaktiver til senere levering. |
| 8) Øvrige kommentarer |  |
| **Kompensationsberettiget ikke-minkrelateret virksomhed (§ 15)** |
| 1) Beskriv virksomhedens ikke-minkrelaterede produkter, forretningsmodel, produktionsmodel og aktiver anvendt til produktionen. | Formålet med beskrivelsen er at få et overblik over, hvilke aktiviteter, der anses som tilhørende den ikke-minkrelaterede virksomhed, som virksomheden søger om kompensation for, herunder de relative størrelser af forretningsområderne. Som en del af beskrivelsen vil man med fordel kunne give nogle hovedtal for omsætning, resultater og anlægsaktiver. |
| 2) Redegør for hvorfor den ikke-minkrelaterede del af virksomheden lukker permanent, som følge af den permanent nedlukning af den minkrelaterede virksomhed. | Der skal her redegøres udførligt for, hvorfor virksomheden er berettiget til kompensation for den ikke-minkrelaterede virksomhed. |
| 3) Redegør for hvilke typer af aktiviteter den ikke-minkrelaterede del af virksomheden ville kunne omstille sig til, samt hvad det vil kræve af omkostninger at omstille virksomheden, herunder nye eller ændrede bygninger, maskiner, personale, uddannelse, godkendelser mv. | Der skal her redegøres for, hvad den ikke-minkrelaterede virksomhed kan anvendes til.Der anføres de forventede beløb for at gennemføre omstillingen.  |
| 4) Redegør for vurderingen af indtjeningspotentialet ved den ikke-minkrelaterede del af virksomhedens omstilling til anden virksomhed. | Denne redegørelse skal indeholde beløbsmæssige forventninger, herunder med udførlige begrundelser for de opstillede forventninger. |
| 5) Angiv evt. relevante miljøgodkendelser og -tilladelser | Det er en forudsætning for at få tildelt og udbetalt kompensation, at der har været de relevante tilladelser og godkendelser m.v. til den virksomhed, som søges kompenseret. Det vil f.eks. kunne omfatte påkrævede tilladelser og godkendelser efter miljøbeskyttelsesloven samt eventuelle særtilladelser, herunder efter biproduktforordningen, TSE-forordningen, foderhygiejneforordningen mv. Virksomheden skal være i overensstemmelse med de påkrævede tilladelser og godkendelser den 4. november 2020.Virksomheden skal dokumentere relevante tilladelser i forhold til den virksomhed, som ønskes kompenseret, og kun tilladelser, der har betydning for, at selve produktionen er lovlig. Der er ikke et krav om, at andre tilladelseskrav mv. påses.  |
| 6) Øvrige kommentarer | Her anføres de yderligere kommentarer, der kan have betydning for vurderingen af den kompensationsberettigede ikke-minkrelaterede virksomhed.  |

# udfyldelse af Resultatopgørelse og balance

## Generelt om fanen

Dette ark omfatter en indtastning af en lang række indtægts- og omkostningsposter 11 år tilbage fra 2010-2020. Dette gælder også for balanceposterne.

Det bemærkes, at arket omfatter 11 regnskabsår fra 2010 til 2020. Som udgangspunkt skal man kun indtaste tal for de sidste 5 år dvs. perioden 2016 til 2020. Det er valgfrit om man ønsker at udfylde tal for regnskabsår 2010-2015, der er medtaget for at give mulighed for en indtastning for de virksomheder, som vurderer, at dette er nødvendigt for at give et billede af virksomhedens historiske performance.

De historiske 5 års tal angives på baggrund af de realiserede tal og vil normalt kunne udledes af bogføring og regnskaber.

Såfremt der ikke har været produktion i ét eller flere af årene, vil de historiske regnskabstal blot indgå med ”0” eller med de beskedne omkostninger, der har været afholdt.

Såfremt virksomheden ikke udarbejder driftsøkonomiske regnskaber eller andre regnskaber af tilsvarende karakter, og det af den årsag er umuligt eller meget vanskeligt at udlede sådanne tal direkte af bogføringen, vil det være acceptabelt at basere tallene på skatteregnskabet med de nødvendige justeringer.

Bemærk, at "+" ikonet i venstre side skal foldes ud for at åbne sektion 2 og 3.

Indholdet i arket “Resultatopgørelse og balance” er inddelt i følgende sektioner:

1. Kompensationsberettiget minkrelateret virksomhed (§ 14)
2. Kompensationsberettiget ikke-minkrelateret virksomhed (§ 15)
3. Ikke-kompensationsberettiget virksomhed
4. Den samlede virksomhed
5. Forklaring af forskelle i opgørelsen af omsætning, EBITDA, EBIT, aktiver og/eller egenkapital jf. årsregnskabet
6. Forklaring af forskelle i opgørelsen af omsætning, EBITDA og/eller varelager
7. Beskriv, hvis der er foretaget fordelinger af indtægter og omkostninger ovenfor, som ikke findes i den interne bogføring – og hvis der er, så beskriv, hvordan det er sket
8. Øvrige kommentarer

## Regnskabsoplysninger for 2016-2020

I nærværende afsnit gennemgås forhold vedrørende opgørelsen af regnskabsår, der har betydning for udfyldelse af oplysningsskemaet.

Oplysningsskemaet forudsætter, at der indtastes regnskabstal for 2016-2020. Såfremt det vurderes, at det er nødvendigt for erstatnings- og taksationskommissionens udmåling af erstatning at se på regnskabstal, der er ældre end for regnskabsåret 2016, kan der ligeledes indtastes tal for perioden 2010 til 2015. Disse kan vises/skjules ved at klikke på +/- oven for kolonnebogstaverne.

Selskaber, der har såkaldt skævt regnskabsår – altså et regnskabsår, der afsluttes på en anden dato end 31. december - skal benytte et andet sæt regnskabstal end tallene for kalenderårene 2016-2020. Det skyldes, at det er de allerede foreliggende årsregnskaber, der udgør grundlaget for opgørelsen af indtægter og omkostninger - dog med visse korrektioner, jf. nedenfor. De årsregnskaber, der benyttes som grundlag for indtastningen i skemaet, er følgende (eksemplet tager udgangspunkt i ”regnskabsår 2019” jf. oplysningsskemaet, mens regnskabstal for regnskabsår 2016-2018 og 2020 følger samme logik):

|  |  |  |
| --- | --- | --- |
| **Regnskabsår jf. oplysningsskemaet** | **Regnskabsårets afslutning** | **Årsregnskab, der skal danne grundlag for beregning af regnskabstal i oplysningsskemaet** |
| 2019 | 31. januar 2020 | 2019/20 |
| 2019 | 28./29. februar 2020 | 2019/20 |
| 2019 | 31. marts 2020 | 2019/20 |
| 2019 | 30. april 2020 | 2019/20 |
| 2019 | 31. maj 2020 | 2019/20 |
| 2019 | 30. juni 2020 | 2019/20 |
| 2019 | 31. juli 2019 | 2018/19 |
| 2019 | 31. august 2019 | 2018/19 |
| 2019 | 30. september 2019 | 2018/19 |
| 2019 | 31. oktober 2019 | 2018/19 |
| 2019 | 30. november 2019 | 2018/19 |
| 2019 | 31. december 2019 | 2019 |

Selskaber, der har et længere eller et kortere regnskabsår end 12 måneder – f.eks. fordi regnskabsåret er omlagt, eller der er tale om 1. regnskabsår – skal benytte ovenstående tabel til at afgøre, hvilket regnskab, der skal danne grundlag for opgørelsen af omkostningerne, dog således at tallene skal omregnes til 12-måneders tal, inden indtastningen i oplysningsskemaet.

I oplysningsskemaet – og i nedenstående beskrivelser – vil omtalen af ”2020”, “2019”, “2018”, “2017” og “2016” osv. basere sig på det ovenfor nævnte regnskabsår.

## Sondring mellem kompensationsberettiget minkrelateret virksomhed, kompensationsberettiget ikke-minkrelateret virksomhed og ikke-kompensationsberettiget virksomhed

Ved indtastning af oplysninger i oplysningsskemaet skal der som tidligere nævnt sondres mellem kompensationsberettiget minkrelateret virksomhed, kompensationsberettiget ikke-minkrelateret virksomhed og ikke-kompensationsberettiget virksomhed.

Afholdte omkostninger og anvendelse af aktiver kan i nogle situationer være knyttet til både kompensationsberettiget minkrelateret og ikke-minkrelateret virksomhed og til anden virksomhed. I sådanne situationer skal der foretages opdeling baseret på de bedst mulige fordelingsnøgler. Denne opdeling skal dokumenteres, da den skal kunne vurderes af erstatnings- og taksationskommissionen.

Omkostningerne fordeles mellem minkrelateret virksomhed (kompensationsberettiget efter § 14), ikke-minkrelateret virksomhed (kompensationsberettiget efter § 15) og anden virksomhed (ikke kompensationsberettiget) på følgende måde (i det følgende benævnt “forretningsområde”):

1. Når det er muligt, henføres omkostningerne direkte til et forretningsområde
2. Fællesomkostninger, dvs. omkostninger, som ikke kan henføres direkte til et forretningsområde, fordeles således:
3. Fællesomkostninger fordeles så vidt muligt på grundlag af en direkte analyse af omkostningernes oprindelse.
4. Er det ikke muligt at foretage en direkte analyse, henføres fællesomkostningerne på grundlag af en indirekte sammenkædning med en anden omkostningskategori eller gruppe af omkostningskategorier, for hvilken der kan foretages en direkte henføring.
5. Kan der hverken findes en direkte eller indirekte metode til omkostningsfordeling, skal omkostningskategorierne fordeles på grundlag af en generel fordelingsnøgle, som beregnes ved at anvende forholdet mellem alle direkte eller indirekte henførte eller fordelte omkostninger vedrørende hvert enkelt forretningsområde.

Virksomhedernes aktiver skal ligeledes opdeles mellem kompensationsberettiget minkrelateret virksomhed, kompensationsberettiget ikke-minkrelateret virksomhed, og ikke-kompensationsberettiget virksomhed. Normalt vil disse fordeles efter samme mønster som de tilhørende omkostninger.

1. Når det er muligt, henføres aktiver direkte til hhv. kompensationsberettiget minkrelateret, kompensationsberettiget ikke-minkrelateret eller ikke-kompensationsberettiget virksomhed i oplysningsskemaet.
2. Aktiver, der vedrører flere typer af virksomhed (f.eks. både kompensationsberettiget og ikke-kompensationsberettiget virksomhed), opdeles i forhold til en rimelig fordelingsnøgle, eksempelvis i forhold til den forholdsmæssige tid et aktiv anvendes eller den forholdsmæssige andel af virksomheden målt på indtægter, omkostninger eller andet relevant mål. Fordelingen skal dokumenteres i en særskilt redegørelse, der vedlægges oplysningsskemaet.

Det bemærkes, at visse af balanceposterne, f.eks. rentebærende gældsposter og egenkapital, kan være vanskelige at fordele mellem hhv. minkrelateret, ikke-minkrelateret eller ikke-kompensationsberettiget virksomhed. I forhold til opgørelsen af erstatningen, er det vigtige dog at anlægsaktiver og arbejdskapitalposter fordeles korrekt, mens fordelingen af f.eks. rentebærende gældsposter og egenkapital ikke er af betydning. For sidstnævnte poster er der imidlertid vigtigt, at totalen fordelt på de tre aktivitetsarter stemmer med det udarbejdede årsregnskab.

## Vejledning til de enkelte felter i resultatopgørelse og balance

|  |  |
| --- | --- |
| **Tekst** | **Vejledning** |
| **1) Kompensationsberettiget minkrelateret virksomhed (§ 14)** |
| I afsnittet oplyses virksomhedens resultater, balance og øvrige økonomiske oplysninger for minkrelateret virksomhed. Al øvrig virksomhed og dertilhørende resultater og balance angives under kompensationsberettiget ikke-minkrelateret virksomhed eller ikke-kompensationsberettiget virksomhed. Oplysninger i hhv. kompensationsberettiget minkrelateret virksomhed (§ 14), kompensationsberettiget ikke-minkrelateret virksomhed (§ 15) og ikke-kompensationsberettiget virksomhed skal tilsammen dække al aktivitet i virksomheden.Det bemærkes, at visse af balanceposterne, f.eks. rentebærende gældsposter og egenkapital, kan være vanskelige at fordele mellem minkrelateret virksomhed, ikke-minkrelateret virksomhed og ikke-kompensationsberettiget virksomhed. I forhold til opgørelsen af erstatningen, er det vigtige dog, at anlægsaktiver og arbejdskapitalposter fordeles korrekt, mens fordelingen af f.eks. rentebærende gældsposter og egenkapital ikke er af betydning. For sidstnævnte poster er det imidlertid vigtigt, at totalen fordelt på de tre aktivitetsarter stemmer med det udarbejdede årsregnskab. |
| ***RESULTATOPGØRELSE*** |
| Omsætning | Her oplyses den samlede indtægt fra minkrelateret virksomhed. |
| Andre driftsindtægter | Her oplyses andre driftsindtægter, jf. årsregnskabsloven - f.eks. avance ved salg af anlægsaktiver. |
| Samlede indtægter | *Beregnes automatisk.* |
| Heraf omsætning fra eksport | Her oplyses den samlede eksport til minkrelateret virksomhed.  |
| ***Eksterne omkostninger*** |
| Variable driftsomkostninger i alt | Her oplyses summen af de omkostninger, der varierer i takt med afsætningen/omsætningen/produktionen, herunder blandt andet omkostninger til råvarer og hjælpematerialer men ikke begrænset hertil.  |
| Faste driftsomkostninger i alt (ekskl. lønninger, feriepenge, pension og sociale bidrag)) | Her oplyses summen af de omkostninger, der kortsigtet ikke varierer i takt med afsætningen/omsætningen/produktionen. Der er sædvanligvis tale om de poster, der indgår i regnskabet under andre eksterne omkostninger, og som ikke indgår ovenfor som variable omkostninger. Ofte vil f.eks. omkostninger til energi kunne indgå i andre eksterne omkostninger, men samtidigt være variable. Sådanne omkostninger skal så indregnes som variable. |
| ***Specifikation af personaleomkostninger*** |
| Personaleomkostninger indeholder nedenstående poster, men bemærk afledte omkostninger som arbejdstøj, kilometergodtgørelse, uddannelse mv. skal indregnes som eksterne omkostninger.Personaleomkostningerne indeholder ikke omkostninger til personer, der er kontraktansat eller lejet i en periode. Omkostninger til sådanne personer skal i stedet medtages i posten variable driftsomkostninger. |
| Lønninger inkl. feriepenge, pension og sociale bidrag | Her indgår løn til ejer og medarbejdere til gennemførsel af produktionen inkl. feriepenge, pension (medarbejder og arbejdsgivers andel til medarbejderens pensionsordninger herunder ATP-bidrag) og sociale bidrag. Posten omfatter AM-bidragsgrundlag (dvs. A- og B-indkomst, AM-bidrag samt fratrædelsesgodtgørelser, jubilæumsgratialer og heri er indregnet beskattede feriepenge mv.). Endvidere indgår feriepengeregulering og bestyrelseshonorar samt reguleringen af skyldig løn. Som en del sociale bidrag indgår bidrag til arbejdsskade- og andre former for syge- og ulykkesforsikringer samt bidrag til AER, barselsfond. |
|  |  |
| **Indtjening før renter, afskrivninger og skat (EBITDA)***Beregnes automatisk.* |
| Af- og nedskrivninger af materielle anlægsaktiver | Årets af- og nedskrivninger af materielle aktiver. |
| Af- og nedskrivninger af immaterielle anlægsaktiver | Årets af- og nedskrivninger af immaterielle aktiver. |
| **Indtjening før renter og skat (EBIT)***Beregnes automatisk.* |
| ***BALANCE*** |
| Færdiggjorte udviklingsprojekter, herunder patenter, og lignende rettigheder, der stammer fra udviklingsprojekter | Her anføres den bogførte værdi af færdiggjorte udviklingsprojekter. |
| Erhvervede koncessioner, patenter, licenser, varemærker samt lignende rettigheder | Her anføres den bogførte værdi af erhvervede koncessioner, patenter, licenser, varemærker mv. |
| Goodwill (dvs. erhvervet goodwill) | Her anføres den bogførte værdi af erhvervet goodwill. |
| Udviklingsprojekter under udførelse og forudbetalinger for immaterielle anlægsaktiver | Her anføres den bogførte værdi af udviklingsprojekter under udførsel og forudbetalinger for immaterielle anlægsaktiver. |
| Immaterielle anlægsaktiver i alt | *Beregnes automatisk.* |
| Grunde og bygninger | Her anføres den bogførte værdi af grunde og bygninger. |
| Produktionsanlæg og maskiner | Her anføres den bogførte værdi af produktionsanlæg og maskiner. |
| Andre anlæg, driftsmateriel og inventar | Her anføres den bogførte værdi af andre anlæg, driftsmateriel og inventar. |
| Materielle anlægsaktiver under opførelse | Her anføres den bogførte værdi af materielle anlægsaktiver under opførelse. |
| Materielle anlægsaktiver i alt | *Beregnes automatisk.* |
| Kapitalandele i tilknyttede virksomheder | Her anføres den bogførte værdi af kapitalandele i tilknyttede virksomheder. |
| Kapitalandele i associerede virksomheder | Her anføres den bogførte værdi af kapitalandele i associerede virksomheder. |
| Andre kapitalandele og udlån | Her anføres den bogførte værdi af andre kapitalandele og udlån. |
| Finansielle anlægsaktiver i alt | *Beregnes automatisk.* |
| Anlægsaktiver i alt | *Beregnes automatisk.* |
| Varebeholdninger | Her anføres den bogførte værdi af varebeholdninger. |
| Tilgodehavender fra salg | Her anføres den bogførte værdi af tilgodehavender fra salg. |
| Tilgodehavender hos tilknyttede virksomheder | Her anføres den bogførte værdi af tilgodehavender hos tilknyttede virksomheder. Tilknyttede virksomheder anses som en virksomheds dattervirksomheder, dens modervirksomheder og modervirksomhedernes eventuelle andre dattervirksomheder. |
| Tilgodehavender hos kapitalinteresser mv. | Her anføres den bogførte værdi af tilgodehavender hos kapitalinteresser.  |
| Udskudt skatteaktiv | Dette omfatter situationer, hvor de midlertidige afvigelser af de skattemæssige værdier er højere end de regnskabsmæssige værdier og fremførte underskud, som det er sandsynligt, at virksomheden kan udnytte. Erstatnings- og taksationskommissionen skal foretage en vurdering af, hvorvidt virksomhedens vurdering af værdien af et eventuelt skatteaktiv er rimelig, herunder i hvilken udstrækning det forventes at kunne udnyttes baseret på de udsigter, som virksomheden stod overfor. |
| Tilgodehavende skat | Dette omfatter situationer, hvor selskabet har betalt for meget i aconto skat |
| Andre tilgodehavender | Her anføres den bogførte værdi af andre tilgodehavender. |
| Tilgodehavender hos virksomhedsdeltagere og ledelse | Her anføres den bogførte værdi af tilgodehavender hos virksomhedsdeltagere (dvs. ejere) og ledelse. |
| Periodeafgrænsningsposter | Her anføres den bogførte værdi af periodeafgrænsningsposterne (dvs. den del, der indgår som aktiver i regnskabet). |
| Tilgodehavender i alt | *Beregnes automatisk.* |
| Værdipapirer og kapitalandele (som omsætningsaktiver) | Her anføres den bogførte værdi af værdipapirer og kapitalandele. |
| Likvide beholdninger | Her anføres den bogførte værdi af likvide beholdninger (kontanter og indestående i pengeinstitutter). |
| Omsætningsaktiver i alt | *Beregnes automatisk.* |
| Aktiver i alt | *Beregnes automatisk.* |
| Egenkapital i alt | *Beregnes automatisk.* |
| Hensættelser til udskudt skat | Her anføres den bogførte værdi af hensættelser til udskudt skat. |
| Andre hensættelser | Her kan f.eks. være tale om en retssag eller miljøsager. |
| Langfristet gæld i alt | Her anføres den bogførte værdi af langfristet gæld. |
| *Kortfristet gæld:* |
| Kortfristet del af langfristet gæld | Her anføres den bogførte værdi af den kortfristede del af den langfristede gæld. |
| Bankgæld | Det vil typisk være kassekreditten og andre banklån. |
| Forudbetaling fra kunder | Her anføres den bogførte værdi af forudbetalinger fra kunder. |
| Leverandørgæld | Her anføres den bogførte værdi af leverandørgæld. |
| Gæld til tilknyttede virksomheder | Her anføres den bogførte værdi af gæld til tilknyttede virksomheder. Tilknyttede virksomheder anses som en virksomheds dattervirksomheder, dens modervirksomheder og modervirksomhedernes eventuelle andre dattervirksomheder. |
| Gæld til kapitalinteresser | Her anføres den bogførte værdi af kapitalinteresser. |
| Skyldig skat | Her anføres den bogførte værdi af skyldig selskabsskat. |
| Periodeafgrænsningsposter | Her anføres den bogførte værdi af periodeafgrænsningsposter (dvs. den del, som indgår som gæld i regnskabet). |
| Anden gæld | Her anføres den bogførte værdi af anden gæld. |
| Kortfristet gæld i alt | *Beregnes automatisk.* |
| Gæld i alt | *Beregnes automatisk.* |
| Passiver i alt | *Beregnes automatisk.* |
| ***ØVRIGE OPLYSNINGER*** |
| Årets investeringer i materielle anlægsaktiver | Dette beløb omfatter den tilgang, der er sket på materielle anlægsaktiver. Derved holdes almindelige vedligeholdelsesomkostninger uden for dette tal. |
| Årets investeringer i immaterielle anlægsaktiver | Oplysninger vedrørende immaterielle anlægsaktiver efterspørges alene for at opnå et fuldstændigt billede af virksomhedens økonomi. Informationen indgår ikke i kompensationsberegningen. |

|  |  |
| --- | --- |
| **Tekst** | **Vejledning** |
| **2) Kompensationsberettiget ikke-minkrelateret virksomhed (§ 15)** |
| I afsnittet oplyses virksomhedens resultater, balance og øvrige økonomiske oplysninger for permanent nedlukning af ikke-minkrelateret virksomhed, der søges kompenseret.Indtastningsfelterne for resultatopgørelsen af kompensationsberettiget ikke-minkrelateret virksomhed svarer til felterne i afsnittet for kompensationsberettiget minkrelateret virksomhed, hvorfor ovenstående informationer kan anvendes som vejledning til indtastningen.  |

|  |  |
| --- | --- |
| **Tekst** | **Vejledning** |
| **3) Ikke-kompensationsberettiget virksomhed** |
| I afsnittet oplyses virksomhedens resultater, balance og øvrige økonomiske oplysninger øvrig virksomhed, dvs. ikke-minkrelateret virksomhed, som ikke søges kompenseret.Indtastningsfelterne for resultatopgørelsen af ikke-kompensationsberettiget virksomhed svarer til felterne i afsnittet for kompensationsberettiget virksomhed, hvorfor ovenstående informationer kan anvendes som vejledning til indtastningen. |

|  |  |
| --- | --- |
| **Tekst** | **Vejledning** |
| **4) Den samlede virksomhed** |
| Afsnittet angiver økonomiske oplysninger for den samlede virksomhed. I afsnittet sammensættes de økonomiske oplysninger indtastet ovenfor for kompensationsberettiget og ikke-kompensationsberettiget virksomhed automatisk. Størstedelen af afsnittets felter beregnes derfor automatisk.Dog indtastes virksomhedens samlede omsætning, virksomhedens samlede indtjening før renter, afskrivninger og skat (EBITDA) samt virksomhedens indtjening før renter og skat (EBIT) som aflæst på årsregnskabet. Indtastningen foretages af kontrolhensyn, og en eventuel forskel mellem det beregnede og den aflæste omsætning, EBIT og/eller EBITDA redegøres for i sektion 5.Desuden indtastes virksomhedens egenkapital og aktiver i alt. Indtastningen foretages ligeledes af kontrolhensyn, og en eventuel forskel mellem beregnede og aflæste egenkapital og/eller aktiver redegøres for i sektion 5. |

|  |  |
| --- | --- |
| **Tekst** | **Vejledning** |
| **5) Forklaring af forskelle i opgørelsen af omsætning, EBITDA, EBIT, aktiver og/eller egenkapital jf. årsregnskabet** |
| Såfremt omsætning, EBITDA, EBIT aktiver og/eller egenkapital, der kan aflæses af årsregnskabet, ikke stemmer med det beregnede, betyder det, at der mangler at blive indtastet tal i de foranstående oplysninger, eller at de indtastede tal er indtastet forkert. Hvis forskellen kan henføres til rettelse af fejl i årsregnskabet, skal det forklares, og dokumentation herfor skal vedlægges. Tilsvarende er gældende for forskelle i opgørelsen af aktiver og egenkapital. |

|  |  |
| --- | --- |
| **Tekst** | **Vejledning** |
| **6) Forklaring af forskelle i opgørelsen af omsætning, EBITDA og/eller varelager** |
| Såfremt omsætning, EBITDA og/eller varelager der kan aflæses i sektion 2 i fanen 'Basisoplysninger', ikke stemmer med det i sektion 1, sektion 4 eller sektion 6 oplyste jf. årsregnskabet, betyder det, at der mangler at blive indtastet tal i de foranstående oplysninger, eller at de indtastede tal er indtastet forkert. For så vidt angår EBITDA og varelager for den i bekendtgørelsen § 2, stk. 2 definerede virksomhed kan en eventuel afvigelse også relatere sig til eksportomsætning. Hvis forskellen kan henføres til rettelse af fejl i årsregnskabet eller eksportomsætning, skal det forklares (hvis dette ikke allerede er forklaret i ovenstående sektion 5), og dokumentation herfor skal vedlægges.Bemærk at kontrollerne kun beregnes, såfremt der i basisoplysninger sektion 2 er valgt ”Ja” til punkt nr. 4 om, at virksomheden opfylder mindst ét af kriterierne vedrørende omsætning, EBITDA eller varelager rettet mod minkproduktion i Danmark. |

|  |  |
| --- | --- |
| **Tekst** | **Vejledning** |
| **7) Beskriv, hvis der er foretaget fordelinger af indtægter og omkostninger ovenfor, som ikke findes i den interne bogføring - og hvis der er, så beskriv hvordan det er sket** |
| Formålet med disse oplysninger er at bibringe erstatnings- og taksationskommissionen viden om, i hvilken udstrækning fordelingen mellem kompensationsberettiget hhv. ikke-kompensationsberettiget virksomhed er baseret på væsentlige skøn. Det vil her være nødvendigt at omtale de væsentligste skøn, i den udstrækning oplysningerne ikke kan aflæses direkte i bogføringen. |

|  |  |
| --- | --- |
| **Tekst** | **Vejledning** |
| **8) Øvrige kommentarer** |
| Her kan anføres de eventuelle ekstra oplysninger, som virksomheden finder relevante – og som ikke kommer til udtryk ved udfyldelse af skemaet.Ét af de forhold, der kan være relevante at kommentere på, er, hvis man som virksomhed har særlige rettigheder i form af patenter, varemærker og udviklingsprojekter, der er indregnet som aktiver i balancen. I så fald kan det være hensigtsmæssigt at give yderligere oplysninger her.Såfremt 2019 og/eller 2020-regnskabsåret er påvirket af enkeltstående positive eller negative forhold (ud over covid-19/nedlukning), er det desuden påkrævet at oplyse herom. |

# Udfyldelse af anlægskartotek

## Generelt om fanen

Skemaet for anlægskartotek er en oversigt over alle virksomhedens aktiver.

Anlægskartoteket skal ikke udfyldes af virksomhed med udlejning af stald- og burkapacitet.

## Vejledning til de enkelte felter i anlægskartotek

|  |  |
| --- | --- |
| **Tekst** | **Vejledning** |
| **1) Eventuelle kommentarer til indtastningen** |
| Her kan anføres de eventuelle ekstra oplysninger, som virksomheden finder relevante – og som ikke kommer til udtryk ved udfyldelse af skemaet.Såfremt der f.eks. indtastes information for anlægskartoteket pr. en anden dato end 31. december 2020, skal der redegøres herfor i dette kommentarfelt. |

|  |  |
| --- | --- |
| **Tekst** | **Vejledning** |
| **2) Anlægskartotek** |
| Aktivnavn | Anlægskartoteket anvendes ikke blot ved værdiansættelsen, men danner ligeledes grundlag for den fysiske identifikation af aktiver, som staten skal overtage.Der indtastes derfor alle virksomhedens anlægsaktiver, uanset om de er helt eller delvist anvendt ved minkrelateret, ikke-minkrelateret virksomhed samt ikke-kompensationsberettiget virksomhed (se dog nedenfor om indtastning af mange aktiver). Det er således også et krav, at aktiver, der er 100% anvendt ved ikke-kompensationsberettiget virksomhed, indtastes.Som udgangspunkt er det alle aktiver pr. 31. december 2020, der skal indtastes. Der efterspørges ikke oplysninger vedrørende anlægsaktiver pr. 4. november 2020, da det formodes, at mange virksomheder ikke vil have oplysninger pr. denne dato. Såfremt virksomheden ikke har en opgørelse over anlægsaktiverne pr. 31. december 2020, kan der tages udgangspunkt i anlægsaktiverne på tidspunktet for afslutning af det regnskabsår, der ligger tættest på 4. november 2020, såfremt dette giver et retvisende billede af anlægsaktiverne pr. 4. november 2020.Såfremt virksomheden har mange anlægsaktiver, kan man ved indtastningen vælge at samle disse i relevante grupper og dermed ikke foretage en indtastning pr. aktiv, men pr. gruppe. Grupperingen skal dog være tilstrækkelig detaljeret til at sikre, at opgørelsen af anlægsaktiver kan danne grundlag for en konkret fysisk identifikation af de aktiver, som staten skal overtage.Aktiver, som er fuldt nedskrevet og derfor står bogført til en værdi på 0 kr., skal ligeledes fremgå af anlægskartoteket. Idet erstatningsmodellen er baseret på en individuel vurdering af værdien af virksomheden efter principper, der gælder for opgørelse af ekspropriationserstatning, skal der ikke indtastes en skønnet markedsværdi pr. 4. november 2020.  |
| Antal enheder | Her indtastes, hvor mange enheder der er af det pågældende aktiv i virksomheden |
| Bogført værdi pr. 31. december 2020 |  |
| Angiv andelen af brug i %, der er relateret til kompensationsberettiget minkrelateret virksomhed  | Her angives andelen af aktivets brug i %, der er relateret til minkrelateret virksomhed. Hvis aktivet udelukkende anvendes til minkrelateret virksomhed, angives 100% i dette felt. Hvis aktivet derimod f.eks. anvendes ligeligt til kompensationsberettiget minkrelateret virksomhed og ikke-minkrelateret kompensationsberettiget virksomhed, angives 50% i dette felt. |
| Angiv andelen af brug i %, der er relateret til kompensationsberettiget ikke-minkrelateret virksomhed  | Her angives andelen af aktivets brug i %, der er relateret til ikke-minkrelateret virksomhed, der søges kompenseret. |
| Andelen af brug i %, der er relateret til ikke-kompensationsberettiget virksomhed | *Beregnes automatisk.* |
| Angiv om aktivet er ejet, lejet eller leaset  | Er alle aktiver ejet, er der en genvej i ”Basisoplysninger” sektion 3, som beskrevet ovenfor, hvor man blot kan vælge ja, hvis alle aktiver er ejede, og man skal dermed ikke foretage sig yderligere i felterne under dette afsnit.  |
| Ønskes aktiverne udtaget (kun indikativ tilkendegivelse)  | Vælg ja eller nej. |

|  |  |
| --- | --- |
| **Tekst** | **Vejledning** |
| **Kontrolberegninger** |
| Sum kompensationsberettiget minkrelateret virksomhed | *Beregnes automatisk.* |
| Kontrol kompensationsberettiget minkrelateret virksomhed | *Beregnes automatisk.* Såfremt "Kontrol kompensationsberettiget minkrelateret virksomhed" er rød, er der forskel på de indtastede anlægsaktiver for minkrelateret virksomhed i dette ark og i "Resultatopgørelse og balance" pr. 31. december 2020 |
| Sum kompensationsberettiget ikke-minkrelateret virksomhed | *Beregnes automatisk.* |
| Kontrol kompensationsberettiget ikke-minkrelateret virksomhed | *Beregnes automatisk.*Såfremt "Kontrol kompensationsberettiget ikke-minkrelateret virksomhed" er rød, er der forskel på de indtastede anlægsaktiver for ikke-minkrelateret virksomhed, som virksomheden søger om kompensation for, i dette ark og i "Resultatopgørelse og balance" pr. 31. december 2020 |
| Sum ikke-kompensationsberettiget virksomhed | *Beregnes automatisk.* |
| Kontrol ikke-kompensationsberettiget virksomhed | *Beregnes automatisk.*Såfremt "Kontrol ikke-kompensationsberettiget virksomhed" er rød, er der forskel på de indtastede anlægsaktiver for ikke-kompensationsberettiget virksomhed i dette ark og i "Resultatopgørelse og balance" pr. 31. december 2020 |

# Udfyldelse af Rettighedshavere

## Generelt om fanen

I det omfang, der er parter, som har pant eller andre rettigheder i virksomheden eller de af virksomhedens aktiver, der søges kompensation for, skal dette ark anvendes til at oplyse om, hvilke rettigheder tredjemand har til de enkelte aktiver.

Oplysningerne består af to dele:

1. Indtastningsskema med oversigt over rettighedshaverne samt oplysninger om, hvem de er, og hvad rettigheden består af.
2. Indtastningsskema med en gentagelse af aktiv ID numrene fra anlægskartoteket. Heri anfører virksomheden hvem, der har en rettighed i forhold til det pågældende aktiv. Rettigheden med første prioritet anføres i kolonne E, rettigheden med anden prioritet i kolonne F osv.

Formålet med de efterspurgte oplysninger er at sikre en korrekt fordeling og udbetaling af erstatning og kompensation jf. bekendtgørelsens § 23. Det er således i sidste ende de på udbetalingstidspunktet værende rettigheder til aktiver, som staten overtager, som er relevante, og denne prioritetsrækkefølge, der skal afspejles i nedenstående.

Dette betyder ligeledes, at rettigheder, som relaterer sig til ikke-kompensationsberettiget virksomhed, ikke behøves indtastes.

## Vejledning til de enkelte felter i rettighedshavere

|  |  |
| --- | --- |
| **Tekst** | **Vejledning** |
| **A) Oversigt over rettighedshavere** |
| Rettighed | Der er tale om en fortløbende nummerering i oversigten af de forskellige rettigheder, som tredjemand har til virksomheden eller virksomhedens aktiver. Der behøves kun indtastes rettigheder, som relaterer sig til den kompensationsberettigede virksomhed. |
| Rettighedshaver | Her identificeres rettighedshaveren (navn og andre oplysninger, der gør, at rettighedshaverne ikke kan forveksles). |
| Rettighedshavers kontaktoplysninger: CVR-nr. | Her angives rettighedshaverens CVR-nr. |
| Rettighedstype, f.eks. pant, brugsret, lejeret mv. | Her anføres en beskrivelse af rettigheden. |
| Rettighedshavers kontaktoplysninger: adresse | Her angives rettighedshaverens adresse. |
| Rettighedshavers kontaktoplysninger: e-mail | Her angives rettighedshaverens e-mail. |
| Rettighedshavers kontaktoplysninger: tlf. nr. | Her angives rettighedshaverens tlf. nr. |
| Rettighedshavers kontaktoplysninger: CPR-nr. (indtastes uden bindestreg) | Her angives rettighedshaverens CPR-nr., der skal anføres uden bindestreg. |

|  |  |
| --- | --- |
| **Tekst** | **Vejledning** |
| **B) Oversigt over rettigheder og prioritetsstilling** |
| Her anføres, hvem der har en rettighed i forhold til de respektive aktiver, der gentages med aktiv ID-numre fra anlægskartoteket. Rettigheden med første prioritet anføres i kolonne E, rettigheden med anden prioritet i kolonne F osv. |

# udfyldelse af varelager

## Generelt om fanen

Skemaet for varelager er en oversigt over alle varer på virksomhedens lager.

Varelager skal ikke udfyldes af virksomhed med udlejning af stald- og burkapacitet.

## Vejledning til de enkelte felter i varelager

|  |  |
| --- | --- |
| **Tekst** | **Vejledning** |
| **Eventuelle kommentarer til indtastningen** |
| Her kan anføres de eventuelle ekstra oplysninger, som virksomheden finder relevante – og som ikke kommer til udtryk ved udfyldelse af skemaet.Såfremt der f.eks. indtastes information for varelageret pr. en anden dato end 31. december 2020, skal der redegøres herfor i dette kommentarfelt. |

|  |  |
| --- | --- |
| **Tekst** | **Vejledning** |
| Virksomhedens varenummer | Der indtastes varenummer for alle aktiver, som virksomheden havde på lager, uanset om de er helt eller delvist anvendt ved minkrelateret, ikke-minkrelateret virksomhed samt ikke-kompensationsberettiget virksomhed. Det er således også et krav, at aktiver, der er 100% anvendt ved ikke-kompensationsberettiget virksomhed indtastes.Som udgangspunkt er det varenumre for alle aktiver på varelageret pr. 31. december 2020, der skal indtastes. Der efterspørges ikke oplysninger vedrørende varelageret pr. 4. november, da det formodes, at mange virksomheder ikke vil have oplysninger pr. denne dato. Såfremt virksomheden ikke har en opgørelse over varelageret pr. pr. 31. december 2020, kan der tages udgangspunkt i varelageret på tidspunktet for afslutning af det regnskabsår, der ligger tættest på 4. november 2020, såfremt dette giver et retvisende billede af varelageret pr. 4. november 2020.Såfremt virksomheden har mange varenumre, kan man ved indtastningen vælge at samle disse i relevante grupper og dermed ikke foretage en indtastning pr. aktiv, men pr. gruppe. Grupperingen skal dog være tilstrækkelig granuleret til at sikre, at opgørelsen af varelager kan danne grundlag for en konkret fysisk identifikation af de aktiver som staten skal overtage.  |
| Varenavn/beskrivelse |  |
| Antal enheder | Her indtastes, hvor mange enheder der er af den pågældende vare i virksomheden |
| Enhedsangivelse (stk., kg. eller lign.) |  |
| Bogført værdi pr. 31. december 2020 |  |
| Angiv andelen af lageret i %, der er relateret til kompensationsberettiget minkrelateret virksomhed  | Her angives andelen af lageret i %, der er relateret til minkrelateret virksomhed. Hvis lageret udelukkende anvendes til minkrelateret virksomhed, angives 100% i dette felt. Hvis lageret derimod f.eks. anvendes ligeligt til minkrelateret virksomhed og ikke-minkrelateret virksomhed, angives 50% i dette felt. |
| Angiv andelen af lageret i %, der er relateret til kompensationsberettiget ikke-minkrelateret virksomhed  | Her angives andelen af lagret i %, der er relateret til ikke-minkrelateret virksomhed, som der søges kompensation for. |
| Andelen af lageret i %, der er relateret til ikke-kompensationsberettiget virksomhed | *Beregnes automatisk.* |
| Ønskes aktiverne udtaget (kun indikativ tilkendegivelse) | Vælg ja eller nej. |

|  |  |
| --- | --- |
| **Tekst** | **Vejledning** |
| **Kontrolberegninger** |
| Sum kompensationsberettiget minkrelateret virksomhed | *Beregnes automatisk.* |
| Kontrol kompensationsberettiget minkrelateret | *Beregnes automatisk.*Såfremt "Kontrol kompensationsberettiget minkrelateret virksomhed" er rød, er der forskel på det indtastede varelager for kompensationsberettiget minkrelateret virksomhed i dette ark og i "Resultatopgørelse og balance" pr. 31. december 2020. |
| Sum kompensationsberettiget ikke-minkrelateret virksomhed | *Beregnes automatisk.* |
| Kontrol kompensationsberettiget ikke-minkrelateret | *Beregnes automatisk.*Såfremt "Kontrol kompensationsberettiget ikke-minkrelateret virksomhed" er rød, er der forskel på det indtastede varelager for ikke-minkrelateret virksomhed, som der søges kompensation for, i dette ark og i "Resultatopgørelse og balance" pr. 31. december 2020. |
| Sum ikke-kompensationsberettiget virksomhed | *Beregnes automatisk.* |
| Kontrol ikke-kompensationsberettiget virksomhed | *Beregnes automatisk.*Såfremt "Kontrol ikke-kompensationsberettiget virksomhed" er rød, er der forskel på det indtastede varelager for ikke-minkrelateret virksomhed i dette ark og i "Resultatopgørelse og balance" pr. 31. december 2020. |

# Bilag 1: Oversigt over nødvendig information, der skal medsendes til erstatnings- og taksationskommissionen

Følgende materiale skal medsendes ansøgningen:

1. Årsregnskaber for årene 2016 - 2020 (enten efter årsregnskabsloven eller efter andre principper). Såfremt der indtastes data for perioden 2010 – 2015, skal der desuden medsendes årsregnskaber for denne periode.
2. Revisionsprotokoller for årene 2016 - 2020. Såfremt der indtastes data for perioden 2010 – 2015, skal der desuden medsendes revisionsprotokoller for denne periode.
3. Skatteregnskaber for årene 2016-2020 (og eventuelle afstemninger mellem årsregnskab og skattepligtig indkomst). Såfremt der indtastes data for perioden 2010 – 2015, skal der desuden medsendes skatteregnskaber mv. for denne periode.
4. Eksisterende strategi-/forretningsplan (udarbejdet inden 4. november 2020) (hvis en sådan foreligger). Alternativt kortfattet beskrivelse af forventninger til fremtiden pr. 4. november 2020.
5. En dokumentation af principperne for fordeling af aktiver og forpligtelser mellem kompensationsberrettiget og ikke-kompensationsberrettiget virksomhed.
6. Evt. dokumentation for difference mellem oplyst og beregnet EBIT for et eller flere af årene 2010-2020, hvis forskellen kan henføres til rettelse af fejl i årsregnskabet.
7. Gældende leje- og leasingaftaler pr. 4. november 2020
8. Gældende aftaler om køb med ejendomsforbehold.
9. Til brug for dokumentation af rettighederne og rettighedshaverne medsendes kopi af tingbogens oplysninger og dokumentation for tredjemands brugsrettigheder samt dokumentation for andre utinglyste rettigheder.
10. Beskrivelse af særlige aktiver under opførsel, udviklingsprojekter eller andre immaterielle aktiver.
11. Evt. beskrivelse af arbejde som er udført af lejet arbejdskraft og kontraktansatte, samt dokumentation for vilkårene for dette (har betalingen f.eks. været baseret på antal timer eller anden opgørelse). Hvis der har været en specifik opgørelse af antal timer, skal disse oplyses.
12. Oversigt over særligt væsentlige kontrakter og aftaler.
13. Evt. dokumentation for gensidigt bebyrdende aftaler.
14. Evt. relevante miljøgodkendelser og -tilladelser.

# Bilag 2: Vejledning for virksomheder som udelukkende har aktivitet relateret til udlejning af stald- og burkapacitet

Såfremt virksomheden udelukkende har aktivitet relateret til udlejning af stald- og burkapacitet, vil virksomhedens resultatopgørelse og balance (herunder anlægskartotek og varelager) i mange tilfælde være mindre omfattende end for f.eks. virksomheder med anden driftsaktivitet end udlejning.

Følgende informationer skal IKKE udfyldes for virksomhed med udlejning af stald- og burkapacitet:

* Regnskabsoplysninger i sektion 2 Adgangskriterier (§ 2) under fanen Basisoplysninger
* Oplysninger om de 5 største leverandører og de 5 største kunder i sektion 1 under fanen Virksomhedsbeskrivelse
* Anlægskartotek
* Varelager

Virksomheder der udelukkende har aktivitet relateret til udlejning af stald- og burkapacitet, vil dog stadig skulle anvende det samme oplysningsskema til følgeerhverv som andre virksomheder. Detaljeringsgraden i udfyldelsen af oplysningsskemaet er dog mindre.

For at skabe klarhed omkring krav til udfyldelse af oplysningsskemaet, har vi i nedenstående indsat et link til en Excelfil med et eksempel på et udfyldt oplysningsskema, hvor vi har illustreret, hvad der som udgangspunkt bør udfyldes for en virksomhed, der udelukkende har aktivitet relateret til udlejning af stald- og burkapacitet:

https://www.minksekretariatet.dk/Media/638065273111123465/UDFYLDT%20EKSEMPEL%20Oplysningsskema%20for%20f%C3%B8lgeerhverv%20v2.01%20-%2009.12.2022.xlsm